Vera Rubinová

Vera Cooperová Rubinová (; * 23. júl 1928, Philadelphia, Pensylvánia, USA† 25. december 2016, Princeton, New Jersey) bola americká astronómka zaoberajúca sa problematikou rýchlosti rotácie Galaxie. Jej objav tzv. plochej rotačnej krivky je dodnes považovaný za najpriamejší a najpreukázateľnejší dôkaz temnej hmoty.

Pracovala ako výskumná pracovníčka Carnegie Institution of Washington. Bola držiteľkou mnohých prestížnych vedeckých ocenení, vrátane Gold Medal of the Royal Astronomical Society (1996, iba druhá žena v histórii) a členkou najprestížnejších vedeckých spoločností ako sú Pápežská akadémia vied (nominovaná v roku 1996), alebo United States National Academy of Sciences. Často bola spomínaná ako kandidát na získanie Nobelovej ceny.

 Životopis 
Narodila sa ako mladšia dcéra Philipa Coopera, elektroinžiniera pracujúceho v spoločnosti Bell Telephone, a Rose Cooperovej pracujúcej krátko tamtiež. Ako desaťročná sa odsťahovala s rodičmi do Washingtonu.

Mala 4 deti, všetky získali titul PhD. v oblasti prírodných vied. Svojím príkladom tak rúcala predstavy o tom, že si žena musí vybrať buď kariéru na špičkovej úrovni, alebo rodinu.

Je po nej pomenovaný asteroid 5726 Rubin.

 Referencie 

 Iné projekty 

 Externé odkazy 
 Vera Rubin at Department of Terrestrial Magnetism, Carnegie Institution of Washington
 Vera Rubin Autobiography notes at Scientific American

 Zdroj 

Kategória:Astronómovia USA
Kategória:Členovia United States National Academy of Sciences
Kategória:Členovia American Philosophical Society
Kategória:Držitelia Gold Medal of the Royal Astronomical Society
Kategória:Osobnosti USA židovského pôvodu
Kategória:Vedci židovského pôvodu
Kategória:Absolventi Cornell University
Kategória:Absolventi Georgetown University
Kategória:Nositelia National Medal of Science
Kategória:Osobnosti z Philadelphie